Referat af møde i menighedsrådet ved Jesu Hjerte Kirke 24. november 2021 kl. 17:30.

Tilstede: Sp. Tomislav Cvetko, p. Ariel Baraquiel Bejo, diak.Ole Lundsteen, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther, Ursula Ljungqvist, Maria G. Rasmussen (nfm.), Loredana Ruggiero

Fraværende: p. Tomaz Majcen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Orientering fra pastoralrådsmødet
6. Forøget fokus på kirkeskatteområdet
7. Udarbejdelse af budget for 2022
8. Sociale aktiviteter i menigheden. Forslag afledt af kirkekaffemøde d. 7/11.
9. Opstart af valg til menighedsrådet i 2022; valgstyrelse og rådets størrelse.
10. Evt.

**Ad 1)** Sognepræsten indledte mødet med en meditation over Apostlenes Gerninger. 1,1-8 i anledning af dagene mellem Krist-Konge-fest og 1. søndag i advent.

**Ad 2)** Godkendt.

**Ad 3)** Formanden berettede, at 7.12. har Musica Viva koncert kl. 20. Samme dag kl. 13 har KÆK frokost. Kirkekoret og organisten udbygger deres samarbejde. Menighedsrådet sagde ja til, at koret som i tidligere år får betalt julefrokost. Smedearbejdet i klokketårnet forventes at gå i gang i nærmeste fremtid. Der er eukaristisk tilbedelse på torsdage efter kl. 17-messen. Tidligere lektor Henning Nielsen afgik for nylig ved døden. Biskoppens fødselsdag var blevet afholdt på bedste vis. Adventskranse til kirkerum mfl. fremstilles 25.11. Julekrybben forventes opsat i uge 50. Der var indgået en ansøgning fra en gruppe om brug af menighedssalen, hvor der dog var enighed om at de ikke passede til husets profil. Man gennemgik de kommende julemesser.

**Ad 4)** Sognepræsten berettede, at der 27.11. begyndende kl. 9:30 ville være en adventsretræte. Den eukaristiske tilbedelse 23.12. vil også være med mulighed for skriftemål. Pga. de nye Corona-restriktioner vil Besøgstjenesten kun udsende brev og ikke gå på besøg. Besøgstjenesten holder møde 6.12. kl. 17:30.

**Ad 5)** Ursula Ljungqvist orienterede om det nyligt afholdte pastoralrådsmøde. Hun mente, det havde været temmelig forvirret og dårlig planlagt. Det blev nævnt, at mødets emne havde været luftigt. Ursula Ljungqvist nævnte i øvrigt, at afholdelse af et pastoralrådsmøde koster ca. kr. 250.000.

**Ad 6)** Kirkeskatteudvalgets aktiviteter har været sat i bero pga. Corona. I øvrigt er der uklarhed om hhv. udvalgets, kirkeskattekonsulentens og bispekontorets kompetencer.

**Ad 7)** Udarbejdes inden næste møde. Der blev opfordret til at kigge på fordelingsnøglen mellem menighed, præstebolig og bispekontor samt til at tage et møde med bispekontoret desangående.

**Ad 8)** Mødet havde ønsket flere aktiviteter. Der blev som eksempel nævnt filmaftener og en telefonkæde for enlige. Den nye køkkenmor blev rost for sin synlige indsats. Det blev nævnt, at kirkens hovedopgave er troens videregivelse.

**Ad 9)** Man omgjorde sidste mødes beslutning og vedtog, at det kommende menighedsråd skal bestå af 9 medlemmer. Der er foreløbig fundet 2 medlemmer til valgstyrelsen, og der er et par kandidater til 3. medlem.

**Ad 10)** Birte Mandrup Christensen spurgte til korrekturlæsning på Nyhedsbrevet.

Næste møde onsdag 18.1.2022 kl. 18

Formanden hævede mødet kl. 19:05